

# **VILNIAUS RAJONO SAVIVALDYBĖS MERAS**

**POTVARKIS**

**DĖL VILNIAUS RAJONO SAVIVALDYBĖS PAREIGYBIŲ,**

**DĖL KURIŲ PRIEŠ SKIRIANT ASMENĮ PRIVALOMA KREIPTIS Į LIETUVOS RESPUBLIKOS SPECIALIŲJŲ TYRIMŲ TARNYBĄ DĖL INFORMACIJOS APIE ŠIAS PAREIGAS SIEKIANTĮ EITI ASMENĮ, SĄRAŠO PATVIRTINIMO**

2023 m. balandžio 25 d. Nr. M22-37

Vilnius

Vadovaudamasis Lietuvos Respublikos korupcijos prevencijos 17 straipsnio 4, 5 dalimis:

1. T v i r t i n u pareigybių, dėl kurių prieš skiriant asmenį privaloma kreiptis į Lietuvos Respublikos specialiųjų tyrimų tarnybą dėl informacijos apie šias pareigas siekiantį eiti asmenį, sąrašą (pridedama).

2. P r i p a ž į s t u netekusiu galios Vilniaus rajono savivaldybės mero 2022 m. lapkričio 16 d. potvarkį Nr. M22-140 „Dėl Vilniaus rajono savivaldybės pareigybių, į kurias, prieš skirdama asmenį, savivaldybė pateiks rašytinį prašymą Specialiųjų tyrimų tarnybai dėl informacijos apie šias pareigas siekiantį eiti asmenį, sąrašo patvirtinimo“.

3. Į p a r e i g o j u Vilniaus rajono savivaldybės administracijos specialistą, atsakingą už korupcijos prevenciją, paskelbti šį potvarkį Vilniaus rajono savivaldybės administracijos interneto svetainės skiltyje „Korupcijos prevencija“.

Savivaldybės meras Robert Duchnevič

Parengė

Korupcijos prevencijos

vyriausiasis specialistas

Edward Zakrzewski

2023-04-24

tel. (8 5) 2532314

PATVIRTINTA

Vilniaus rajono savivaldybės

mero 2023 m balandžio 25 d. potvarkiu Nr. M22-37

**PAREIGYBIŲ, DĖL KURIŲ PRIEŠ SKIRIANT ASMENĮ PRIVALOMA KREIPTIS Į LIETUVOS RESPUBLIKOS SPECIALIŲJŲ TYRIMŲ TARNYBĄ DĖL INFORMACIJOS APIE ŠIAS PAREIGAS SIEKIANTĮ EITI ASMENĮ, SĄRAŠAS**

1. Vilniaus rajono savivaldybės kontrolierius;
2. Vilniaus rajono savivaldybės administracijos direktorius;
3. Vilniaus rajono savivaldybės vicemeras;
4. Vilniaus rajono savivaldybės viešosios įstaigos vadovas;
5. Vilniaus rajono savivaldybės biudžetinės įstaigos vadovas;
6. Asmuo, laikinai skiriamas į 1-5 punktuose nurodytas pareigas, kai nėra paskirto nuolat šias pareigas einančio asmens.

\_\_\_\_\_\_\_\_\_\_\_\_\_\_\_\_\_\_\_\_\_\_\_